राजघराण्यामध्ये दाखल होत असतानाच्या दडपणाबद्दल आपण डायनांच्या मित्रमंडळींपैकी एकाशी बोलल्याचं सांगताना मेगन मर्कल म्हणाल्या, "कारण...हे दडपण काय असू शकतं, हे दुसरं कोण समजू शकतं?  

राजघराण्यातल्या या दोघींच्या अनुभवातलं साम्य आता दाखवलं जातंय. 

मेगनसोबत कुटुंबातून बाहेर पडत, 'सीनियर रॉयल्स' ची भूमिका सोडण्याआधी इतिहासाची पुनरावृत्ती होतेय की काय, अशी भीती आपल्याला वाटत होती, असं प्रिन्स हॅरी यांनी म्हटलं. 

युकेमधल्या टॅब्लॉईड्सनी ज्याप्रकारे आपल्या पत्नीबद्दल कव्हरेज केलं त्याची तुलना हॅरी यांनी डायनांबाबतच्या टॅब्लॉईड्सच्या वर्तनाशी केली. अशी तुलना त्यांनी यापूर्वीही केली होती. 

वार्तांकनाच्या दोन बाजू

प्रिन्सेस डायनांना जगातील सर्वांत प्रसिद्ध महिला म्हटलं जायचं. आणि त्यांचं समाजकार्य आणि खासगी आयुष्य या दोहोंबद्दल अनेकदा वर्तमानपत्रात हेडलाईन्स झळकत. 

"राजघराण्यात इतर कोणाहीपेक्षा डायना प्रसिद्ध झाल्या. त्यांना जगभर ओळखलं जाई आणि आंतरराष्ट्रीय पातळीवर त्यांची प्रसिद्धी होती," बीबीसीच्या रेडिओ वनच्या न्यूजबीट कार्यक्रमात बोलताना राजघराण्याविषयी लेखन करणाऱ्या लेखिका केटी निकोल य... आणखी 4000 वर्णांसाठी लेख सुरू ठेवा:
ांनी सांगितलं. 

पण डायनांना मिळणारी प्रसिद्धी ही नेहमीच सकारात्मक नसायची, हे देखील त्या सांगतात. 

"माध्यमांतून डायनांवर टीकाही होत असते. त्या जगातल्या सर्वाधिक फेमस व्यक्ती होत्या आणि प्रिन्स विल्यम आणि हॅरींच्या आयुष्यावर कायम पापाराझ्झींची नजर असे."

प्रिन्सेस ऑफ वेल्स डायना लहान हॅरी आणि विल्यमना शाळेत सोडताना, 1995

त्यानंतर डायनांनी काही माध्यमांना खासगी आयुष्याबद्दल सांगणाऱ्या मुलाखती दिल्या आणि त्यांना ही प्रसिद्धी हवी असल्याची, प्रकाशझोत आपल्याकडे वळवण्याची इच्छा असल्याची टीका त्यांच्यावर काहींनी केली. 

राजघराण्यामध्ये सहभागी होताना मेगन यांनी त्यांचा खासगी ब्लॉग बंद केला आणि या मुलाखतीच्या आधी त्यांनी दिलेल्या बहुतेक मुलाखती या त्यांच्या समाजकार्याबद्दलच्या होत्या. 

पण मेगन आणि हॅरी परस्पर विरोधी विधानं करत असल्याचं काहीचं म्हणणं असल्याचं केटी सांगतात. 

'शांतपणे आयुष्य जगणं'

माध्यमांचं आपल्याकडे सतत लक्ष असल्याचा त्रास होत असल्याने आपण 'राजघराण्यातील ज्येष्ठ व्यक्ती' हे पद आणि जबाबदारी सोडत असल्याचं जानेवारी 2020मध्ये मेगन आणि हॅरी या जोडप्याने म्हटलं होतं. 

त्यानंतर ते आधी कॅनडाला आणि मग कॅलिफोर्नियाला रहायला गेले. ते राजघराण्यातले सक्रीय सभासद म्हणून परतणार नसल्याचं नुकतंच जाहीर करण्यात आले. 

पण केटी यांच्यामते, "युकेमध्ये असताना त्यांनी त्यांच्या आयुष्याबद्दल सांगितलं नाही, त्यापेक्षा कितीतरी अधिक त्यांनी अमेरिकेत स्थायिक झाल्यापासून जाहीर केलेलं आहे."

मेगन मर्कल आणि प्रिन्स हॅरी यांच्या दक्षिण आफ्रिका दौऱ्यातला फोटो.

राजघराण्यातले सक्रीय सदस्य म्हणून काम सोडल्यानंतर या जोडप्याने स्पॉटिफायवर एक पॉडकास्ट सुरू केला, नेटफ्लिक्ससोबत करार केला आणि जेम्स कॉर्डन आणि ओप्रा विन्फ्रे यांना मुलाखती दिल्या. 

"शांतपणे आयुष्य जगण्यासाठी जर यांनी घराणं सोडलं तर मग ते जेम्स कॉर्डन आणि ओप्रा विन्फ्रेंना मुलाखती देत त्यांच्या मुलाबद्दलची माहिती का देत आहेत, असा सवाल लोक करतातयत," केटी म्हणतात.

"माध्यमांना टाळण्यासाठी ब्रिटनबाहेर पडण्याचं कारण अनेक लोकांना पटत नाहीये कारण युके असताना हॅरी आणि मेगन जेवढे दिसत नव्हते, त्यापेक्षा अधिक आता ते दिसत आहेत," केटी सांगतात. 

नेटफ्लिक्स आणि स्पॉटिफायसोबत करार करण्याचा आपला बेत नव्हता, पण आपल्या कुटुंबाने 2020च्या सुरुवातीला आपल्यासोबतचे आर्थिक संबंध जवळपास...